google/wiki40b huggingface dataset:
The Chinese Repository

The Chinese Repository var et tidsskrift som ble utgitt av og for misjonærer, og som handlet om Kina. Det var verdens første sinologiske tidsskrift (skjønt det var tidligere kommet en rekke studier, bøker og bokserier som må betegnes som sinologiske), og ble utgitt mellom 1832 og 1851 i Kanton i Kina.
Månedsmagasinet ble startet av Elijah Coleman Bridgman i mai 1832. Han var redaktør inntil han dro til Shanghai i 1847. Da overtok James Granger Bridgman som redaktør til september 1848, da Samuel Wells Williams overtok ansvaret. Fra begynnelse til slutt var imidlertid Elijah Bridgman en fast bidragsyter.
The Chinese Repository var en kongstanke hos misjonæren Robert Morrison og E. C. Bridgman. Den fylte den funksjon å oppdatere misjonærene om hendelser i Kina og organisere kinakunnskapene i sammenhengende og forståelig form. Tidsskriftet hadde også allmenn nytteverdi for utlendinger i Kina og interesserte i Vesten.
Mellom 1805 og 1842 var byer som Malacca, Penang, Singapore, Batavia, Rangoon og Amboyna utgangspunkter for de protestantiske misjonsfremstøt mot Kina. The Chinese Repository fikk dermed også meget detaljert materiale om misjonsarbeidet i store deler av Sørøstasia.
Rubbeskallen

Rubbeskallen tunnel er et rasoverbygg på tidligere riksvei 55 i Sogndal kommune i Sogn og Fjordane. Det er 164 meter langt og ble erstattet av Stedjebergtunnelen i 2007. Det er i dag brukt som gang og sykkelvei.
Rettvinklet trekant

En rettvinklet trekant er en trekant hvor en av de tre vinklene er 90 grader, og blir matematisk beskrevet på følgende måte;
Den greske filosofen Pythagoras oppdaget og beviste at arealet av et kvadrat med samme sidelengde som hypotenusen i en rettvinklet trekant, har like stort areal som summen av kvadratene med sidelengder like store som de to katetene i den samme trekanten.
Branngrav

Branngrav er en relativt vanlig funnkategori i nordisk arkeologi. Den døde ble kremert enten i et bål som siden ble tildekket, eller så ble asken og restene av den døde plassert – med eller uten urne – i en grav. Gravgaver ble som regel brent med kroppen, men ble enkelte ganger lagt ned i graven etter kremeringen.
Tradisjonelt har skikken med branngraver blitt regnet som kjennetegnet for overgangen mellom eldre og yngre bronsealder, det vil si omkring 1100 f.Kr. Nyere forskning viser imidlertid at man begynte å kremere de døde noe før dette. Noen av de eldste branngravene i Norge er fra de store gravfeltene i Østfold; Hunnfeltene i Fredrikstad og Opstadfeltet i Sarpsborg.
Hvordan tror du verden ser på meg

Hvordan tror du verden ser på meg er det andre albumet til Håkon Banken, og ble utgitt høsten 1978, som oppfølger til suksessdebuten «Takk for livet». Som den første platen, solgte også «Hvordan tror du verden ser på meg» rundt 50 000 eksemplarer, og lå 3 uker på VG-lista, med 17.-plass som høyeste plassering. Foruten tittelsporet fra denne produksjonen, finnes også «Finnskogens dronning» om ble en stor slager for Håkon Banken. 
Per Johan Skjærstad, mannen bak plateserien Frem fra Glemselen, skriver en omtale på denne platen og avsløre litt rundt Bankens vanskelige oppvekst med mye mobbing og plaging. Skjærstad forteller videre at tittelsporet på denne platen, «Hvordan tror du verden ser på meg», omhandler hvordan det er å være på institusjon, for så å skulle vende tilbake til det sosiale livet igjen. Håkon Banken har skrevet fem av sporene på denne platen. Det fulgte også tekster med til denne produksjonen.
GamePro

GamePro var et amerikansk videospillmagasin som ble publisert hver måned. Magasinet ble etablert i Redwood City, California i 1989 av Pat Ferrell, hans svigerinne Leeanne McDermott og ektefellene Michael og Lynne Kavish. I tillegg til magasinet ble en nettside etablert i 1998. Magasinet hadde sine siste utgivelser i 2011, samme år ble nettsiden gamepro.com lagt ned.
For dagene er onde

Handling

Norsk-amerikaneren Robert kommer tilbake til hjembygda etter mange år i utlandet. Han får et nært og fortrolig forhold til den 36 år gamle Hildegunn som er gift med Tore. Hildegunn er filmens sentrale person. Hennes varme forhold til Robert skaper snart reaksjoner hos bygdefolket, men Hildegunn ser ikke den destruktive spenningen som vokser fram.
Hugo Egmont Hørring

Utmerkelser

Han ble ridder av Dannebrogordenen i 1883, fikk Dannebrogordenens hederstegn i 1888 og storkorset av Dannebrog i 1898.
Fylkesvei 1818

Fylkesvei 1818 går mellom Lovisenberg og Helstadbakken i Hamar kommune. Veien er 2,1 km lang.
Frem til 2019 hadde veien betegnelsen Fylkesvei 120.
Knut (isbjørn)

Knut var en isbjørn født i fangenskap i Zoologischer Garten Berlin den 5. desember 2006. Moren Tosca støtte ham fra seg etter fødselen, og tvillingbroren hans døde fire dager gammel. Knut ble oppfostret av dyrepasseren Thomas Dörflein, som døde i september 2008 av blodpropp, bare 44 år gammel. 
Knut var den første isbjørnungen på 33 år som overlevde babystadiet i Berlins dyrehage. Han ble sentrum for en enorm internasjonal oppmerksomhet, og det oppsto også kontroverser rundt hans eksistens.  Som følge av oppmerksomheten, ofte kalt «Knutmania», ble det laget mange leker, DVD-er og bøker om Knut, som var hovedansvarlig for at besøkstallet ved dyrehagen i Berlin økte med omtrent 30% i 2007. 3. januar 2008 ble det også kjent at det skal lages en film om Knut. I juni 2007 veide han 36 kilo. Ved årsskiftet 2007/8 var vekten økt til 108 kilo, og publikum sviktet ham nå da han ikke lenger var like søt. 
Knut ble funnet død i sin innhengning i Berlin Zoo 19. mars 2011.
Usbekistans provinser

Usbekistan har 12 provinser, samt den autonome provinsen Karakalpakstan og den uavhengige byen Tasjkent.
Thorlákr Thorhallsson

Om helgenen

Þorlákur ble i 1198 utropt til helgen av Alltinget på Thingvellir. Þorlákur, som var død fem år tidligere, var allerede en myteomspunnet figur, som blant anna var sagt å ha gjort flere undre.
Han ble en svært populær helgen, og ble i tillegg til Island dyrket på Færøyene, i Vest-Norge og i deler av Nord-Norge – blant annet på Helgeland.
Det har blitt hevdet at den islandske kirken på 1100-tallet hadde et stort behov for en egen helgen. Pilegrimer fra store deler av Europa var forlengst begynt å valfarte til Trondheim, for å be der og få kurert sykdommer og plager. Med å skape sin egen «Hellige Olav» håpte kanskje den islandske kirken på å demme opp for den åndelige «handelslekkasjen» til Norge.
Þorlákur ble helligkåret så tidlig at han ikke trengte å gå gjennom noen kononiseringsprosess i Vatikanet, men statusen hans ble likevel formelt godkjent av Johannes Paul II. Det skjedde den 14. januar 1984, og han ble dag også offisielt gjort til Islands vernehelgen. St. Þorlákur har to messedager, 20. juli og 23. desember.

Under

En del av undrene han skal ha gjort, er omtalt i Jarteiknabok, Jærtegnsboka, som ble lest opp på Thingvellir i 1199 og som fremdeles er tilgjengelig, blant annet i en dansk oversettelse.
Þorlákurs undre var ofte jordnære. Han ble populær blant de fattige fordi han kunne løse akutte økonomiske kriser, sette gjær i øl og vekke kyr opp fra de døde.
En historie går er som følger:
En gang var Þorlákur på vei mellom Thykkvibær og Skalholt og møtte da en enke som satt ved veikanten og gråt.
Þorlákur spør: «Hvorfor gråter du da, min kjære?»
«Jo», sukker kjerringen, «Jeg er en fattig enke, men hadde en ku som skulle fø mine barn. Nå ligger den død hjemme i fjøset, og jeg må gå «stafkarls stig» ». («Stafkarl» = stakkar, [egentlig tigger med stav]).
«Gå du hjem,» sier Þorlákur bestemt, «og se om ikke kuen lever.»
Og det viste seg at kuen var ganske sprek hjemme fjøset.
En helgen som satte gjær i øl fikk selvsagt en stor plass i folkehjertet. Meir enn Hellige Olav later det til at Þorlákur har blitt oppfattet som fattigfolkets ombudsmann i Himmelriket i visse deler av Norge. En annen grunn til populariteten er nok Þorlákurs kamp mot storbøndene, høvdingene og om retten til å skalte og valte med kirker og kirkegods. Han hadde et klart mandat fra erkebiskop Eystein om å på kirken sine vegne ta det økonomiske herredømmet over kirkegodset fra høvdingene, men han lyktes aldri heilt med sitt forsett. Likevel kan dette ha gjort ham til en helt blant småfolk.
På Færøyene skal Þorlákur i folketroen ha opptrådt sammen med den førkristne vetten Lussi Langnatt og hadde en status som kan likne den moderne julenissen.
Auroraia eophila

Utseende

En nokså liten, brunlig påfuglspinner med øyeflekker på bakvingene. Hunnen er mye større og kraftigere enn hannen. Forvingen er brun med to tynne, hakkete hvite tverrbånd. Bakvingen er rosa med brun ytterkant og en stor, svart og brun øyeflekk (med liten, hvit kjerne) litt utenfor midten.

Utbredelse

Arten er bare kjent fra Argentina.
Selv i tider som disse

Handling

Urmaker Fürchtegott Palme er far til tre vakre døtre. De to eldste er så god som forlovet, men ikke Anna. Hvem skal hun velge? Sjefen, dr. Hartwig, som ba henne på fest? Eller skal hun velge Fink, fetteren til hennes venninne Mona? Anna skal hente Fink på jernbanestasjonen. Hun henter feil mann, men han virker som den perfekte for henne. Så forsvinner han, noe Anna synes er trist.
Selv om Anna dukker opp på festen til dr. Hartwig iført aftenkjole, er han mer interessert i å arbeide på en viktig kontrakt med generaldirektør Schroll. Dagen derpå treffer hun den «gale fetteren» igjen. Han er Will Uders, en ung og tiltrekkende sakfører. Denne gang skal ikke Anna la ham slippe unna.
Thank You for the Music – the Best of Jan Groth

Thank You for the Music – the Best of Jan Groth er et samlealbum med Jan Groth, utgitt i 1993.
Sinsen kirke

Inventar

Alterutsmykkingen består av et 4,5 meter kunstverk i tre som viser Jesus på korset, ved siden er Maria og Johannes. Verket er utført av Torvald Moseid og er fra 1970. Både døpefonten og prekestolen er i tre og kom på plass i kirken i 1971.
Av kirkesølv har Sinsen kirke blant annet vinkanne, oblateske og lysestaker fra David Andersen.
Bright Star Catalogue

Bright Star Catalogue, også kjent som Yale Catalogue of Bright Stars eller Yale Bright Star Catalogue, er en stjernekatalog som lister alle stjerner med tilsynelatende størrelsesklasse 6,5 eller lysere – i praksis omtrent alle stjerner som er synlig med det blotte øye fra jorden. Katalogen inneholder 9 110 objekter, hvorav 9 096 er stjerner, 10 er novaer eller supernovaer og 4 er ikke-stellare objekter. De fire ikke-stellare objektene er kulehopene 47 Tucanae (betegnet HR 95) og NGC 2808 (HR 3671), og de åpne stjernehopene NGC 2281 (HR 2496) og Messier 67 (HR 3515).
Abu Tammam

Bakgrunn

Abu Tammam var født i Jasim, nordøst for Tiberiassjøen og nær Hierapolis Bambyce. Han synes å ha tilbragt ungdomsårene i Homs. Han var muslimsk konvertitt født av kristne foreldre., Etter én overlevering skal han i yngre år ha solgt vann ved en moské i Kairo.

Dikter

Hans første fremtreden dom dikter var i Egypt, men han fant ikke levebrød der og dro til Damaskus, og deretter til Mosul. Derfra besøkte han guvernøren i Armenia, et område som den gang var innlemmet i det arabiske islamske rike, og han ble vel ivaretatt.Etter 833 bodde han for det beste i Bagdad, ved kalif Mo'tasims hoff. Fra Bagdad besøkte han Khorasan, der han ble tatt vel i mot av Abdullah ibn Tahir. Rundt år 845 var han i Ma'arrat un-Nu'man, der han møtte dikteren al-Buhturi (ca. 820–897). Han døde i Mosul i 845.

Forfatterskapet

Abu Tammam er best kjent for sin kompilasjon av tidlige dikt. Verket er kjent som Hamasah. Hamasah (som er arabisk for «formaningen», en av de fremste antologier av arabisk litteratur. Abu Tammam satte sammen verket mens han var værfast, innesnødd, i Hamadan, og hvor han hadde tuilgan til et utmberket bibliotek tilhørrende Abu al-Wafa Ibn Salama.
Hamasah består av ti bøker poesi, alle klassifosert etter emne. Noen av dem er utdrag av lengre dikt. Diktene anses å være av eksepskjonell skjønnhet. Senere ble det skrevet en lignende antologi av samme nabn av dikteren al-Buhturi, og i moderne tider er ordet hamasah på arabisk også blitt et benerisk uttrykk for heroisk episk poesi.
Det re også to andre kompilasjoner, av lignende natur, som tilskrives Abu Tammam. Hans egne dikt kom med årene litt i skyggen, fordi de overskygges av hans kompilasjoner, men i samtiden var han priset også for sin egen diktning. Hans dikt viser et stilistisk brudd med fremherskende forestillinger om oralbaserte konsepter om arabisk diktning, som gjerne beskrev historiske begivenheter og mennesker. De utmerket seg ved stilrenhet, versenes kvalitet, behandlingen av sine emner, og de er blitt satt i sammenhen med den fremherskende mutazilittiske filosofi under abbasidene.
Diktene er senere også blitt utgitt i Kairo i 1875.
Historikk over verdensmesterskapsrekorder 3 000 / 5 000 m

Dette er en liste over utviklingen av mesterskapsrekorder for 3000 meter og 5000 meter ved verdensmesterskapene i friidrett utendørs.
Senkekasse

En senkekasse (også kalt caisson) er en vanntett struktur som benyttes ved undervannsprosjekter. Dens formål er å gjøre det mulig å arbeide i forholdsvis tørre omgivelser på havbunnen, eller å fungere som fundament for konstruksjoner som for eksempel brupillarer.
En åpen senkekasse benyttes på grunt vann, og fungerer i praksis som en demning rundt byggestedet.
En pneumatisk senkekasse har forseglet topp og fylles med komprimert luft for å holde vannet ute. Den benyttes på dypere vann og på steder med ugunstige bunnforhold, som mudder og gjørme. Tilgang til senkekassen er gjennom en luftsluse.
Grand Gedeh

Demografi

I folketellingen i 1984 hadde fylket en befolkning på 63 028 mennesker. I henhold til en foreløpige folketelling i 2008 var befolkningen økt til 126 146, noe som er vekst på 2,9 % årlig, den neste største av fylkene i Liberia.
Det bor en stor muslimsk befolkning i fylket, foruten også en stor andel med opprinnelse fra Elfenbenskysten.
Iver Knotten

Karriere

Knotten har fire juniormedaljer fra NM i landeveissykling, og tok gull i både lagtempo og individuell tempo under NM i landeveissykling 2016 i Bodø.
Han fikk sitt internasjonale gjennombrudd under EM i landeveissykling i 2016, der Knotten syklet inn til bronsemedalje i tempo for junior, 11 sekunder bak vinneren Alexys Brunel fra Frankrike.
2 Unlimited

Historikk

Bandet besto fra starten av Raymond Lothar Slijngaard og Anita Danielle Dels, og ble produsert av Philip Wilde og Jean-Paul de Coster. Wilde og de Coster hadde begynt å lage noe av musikken da de kontaktet Slijngaard for å være med på å skrive tekster og opptre. Han fikk med seg Doth, som han kjente fra noen klubber i Amsterdam, og i 1991 begynte de å utgi musikk. I 1992 kom debutalbumet Get Ready! og det var særlig låtene "Get Ready For This", "Twilight Zone", "Workaholic" og "The Magic Friend" som ble populære. Førstnevnte ble forøvrig utgitt på singel allerede i 1991. Albumet ble en moderat suksess i Nederland og Storbritannia hvor det henholdsvis havnet på 12.- og 37.-plass. Det havnet på en 197.-plass i USA men solgte tilstrekkelig til å få Gull.
I 1993 lanserte de albumet No Limit, som ble deres store internasjonale gjennombrudd. Det var særlig sangen "No Limit" som de fikk suksess. Den oppnådde førsteplass i en rekke land (deriblant Frankrike, Nederland, Storbritannia og Sverige) og solgte i 2,8 millioner eksemplarer. Andre populære låter fra albumet var "Tribal Dance", "Faces", "Maximum Overdrive" og "Let The Beat Control Your Body". Selve albumet havnet på førsteplassen i Storbritannia og Nederland. Noe som regnes som overraskende siden dansmusikk vanligvis begrenses til singler.
I 1994 lanserte de albumet Real Things. Albumet ble omtrent like suksessfullt som det forrige og bød på populære låter som "The Real Thing", "No One", "Here I Go" og "Nothing Like the Rain". Det var særlig førstnevnte sang som ble populær. "No One" er kanskje albumets mest pop-aktige låt.
I 1995 utgav de samlealbumet Hits Unlimited. I tillegg til gammelt materiale besto også albumet av tre nye låter som: "Spread Your Love", "Jump for Joy" og "Do What's Good For Me". Utgivelsen førte til rykter om at bandet var i ferd med å splittes.

Bruddet i 1996

I 1996 oppstod det uoverensstemmelser, og Dels og Slijngaard sluttet å opptre sammen. Dels har senere fortalt at artistlivet aldri var enkelt og at Slijngaard hadde kraftige humørsvingninger som han lot gå ut over andre. Hun gir Wilde mesteparten av skylden for å ha krevd alt for mye av dem.
Isteden prøvde man å fortsette med en helt ny besetning som bestod av to kvinnelige sangere, Romy van Ooijen og Marjon van Iwaarden. De utgav albumet II i 1998. Det ble ingen stor suksess, og fikk dårlig kritikk. Bandet ble oppløst året etter.

Gjenforeningen

I 2009 opptrådte Dels og Slijngaard sammen for første gang på 13 år i en "I Love The 90s"-konsert i Belgia. Senere på året startet de et samarbeide under navnet Ray & Anita. Samarbeide resulterte i to singler i løpet av 2009 og 2010.
I 2012 gjorde de det kjent at de atter ville opptre under navnet 2 Unlimited. Gjenforeningen skjedde i samarbeide med Jean-Paul de Coster, en av bandets opprinnelige to produsenter.
Grønntopptimal

Biologi

Arten lever i Sørøst-Asia og er knyttet til eviggrønn- og montan regnskog i høyder fra havet og opp til 3 650 moh.
Grønntopptimalen blir omkring 11–13 cm lang og veier cirka 8–17 g. Fjærdrakten er gulgrønn på oversiden og gråhvit på undersiden. Arten har ei karakteristisk grønn fjærkrone av litt lengre fjær, som også er opphavet til det norske navnet.
Arten regnes som en standfugl og opptrer både solitært, parvis og i små grupper. Kosten består hovedsakelig av små gresshopper og sirisser (Orthoptera), samt andre insekter og larver. Arten eter imidlertid også noe bær (spesielt fiken), frø og nektar.
Arten hekker gjennom hele året, avhengig av underart og utbredelse. Redet bygges normalt 0,5–2 meter over bakken (av og til opp til 5 meter), som ei dyp vugge av gress, mose, småkvist og løv, som tettes og fôres med spindelvev. Detforankres i et tre eller en busk (av og til også bambus) mellom to horisontale greiner. Hunnen legger normalt 2–3 egg, men lite er ellers kjent om inkubasjonstiden og tiden etter klekking.
Kåre Siem

Liv og arbeid

Kåre Siem ble utdannet under Nils Larsen og Erling Westher og debuterte i 1938. Under den andre verdenskrig hjalp han til med flukt til nabolandet. Siden arbeidet Siem som konsertpianist og kapellmester ved Chat Noir, Folketeateret og Oslo Nye Teater. Han akkompagnerte et titalls plater med svenske Karin Juel og Camilla Wicks, og hadde flere turneer i inn- og utland. Han var styremedlem i TONOs Populærkomponister (egen forening), tok initiativet til Musikkens Venner, Visens Venner og Det Norske Solistkor.
Han ga ut platen Kåre synger viser (RCA, 1961) akkompagnert av Bjørn Fongaard gitar. Med Robert Levin drev han Oslo musikkskole (1960–78). Videre skrev han musikk til tekster av Alf Prøysen, Per Asplin og Kari Bremnes, samt spilte i TV-serien På tokt med Mathilde som avstedkom plater (RCA 1962, Polydor 1976). I VG var han musikkskribent med spalten Akkorder. Av plateutgivelser kan nevnes samarbeidene med André Bjerke og Alf Prøysen. Av Bryggeriforeningen mottok Siem utmerkelsen Årets Ølhund i 1975, hvorpå han selv ga ut platen Øl er i alle fall øl (Polydor, 1976).
Siem var gift med ballettdanseren Alice Mürer Siem (1925–2002), og samarbeidet med henne blant annet ved Oslo Nye Teater.
Euptychiina

Utseende

Medlemmene i Euptychiina er små til middelsstore, brune sommerfugler med avrundede vinger. Oversiden av vanligvis mørk brunlig med få eller ingen tegninger. En del arter er blåskimrende. Undersiden er lysbrun, gjerne med en eller flere tynne, mørkere tverrstreker og øyeflekker langs ytterkantene.

Levevis

Disse sommerfuglene er meget vanlige i skog.
Senjatrollet

Senjatrollet var et opplevelsessenter og en turistattraksjon på ytre Senja i Troms. Trollet, som holdt til på Finnsæter i Berg kommune, raget 17,96 meter over bakken, og veide 125 tonn. Det ble registrert i Guinness rekordbok i 1997, og ble markedsført som verdens største troll. Trollet brant ned i mars 2019.
Det var 1. juni 1993 at Senjatrollet, som bygger på et gammelt sagn, åpnet sine dører, ved det allerede da eksisterende kultursenteret Hulderheimen. Med til trollet hører også en trollpark, og inne i selve trollet er det en egen eventyrverden fordelt på to etasjer. Det er Leif Rubach som står bak både Senjatrollet og Hulderheimen, som han nå driver sammen med sin kone, Siw Rubach.
I Hulderheimen er det galleri, tinnsmie, brukskunst, smykkeavdeling og salg av suvenirer. Her er det også servering av mat og drikke. Gangveien opp mot Hulderheimen kalles Signaturtråkket, og en rekke kjendiser har etterlatt seg både hånd- og fotavtrykk i betongen der.
Sommeren 2007 fikk Senjatrollet sin egen trollkjerring, reist på hans venstre side. De to ble viet av prest John-Daniel Solhaug foran 1 800 frammøtte.
Bergsbygda

Bergsbygda er ei lita bygd i Porsgrunn i Telemark. Bergsbygda tilhørte Eidanger kommune inntil sammenslåingen i 1964. Bergsbygda strekker seg fra Lillegården til Bjønnes.
I Bergsbygda ligger badeplassene Røra, Brønstad, Sildevika og Bjønnes. Bervik seilforening holder til på Seivall.
Bergsbygda skole ble grunnlagt i 1881. Skolen ble i 2010 besluttet nedlagt i 2012. Ny skole på Tveten åpnet høsten 2012. I 2011 ble det gitt tillatelse for oppstart av privatskole i Bergsbygda. Oppstart av skolen skjedde høsten 2012.
Tre Små Kinesere

Tre Små Kinesere er en popgruppe fra Trondheim som består av frontmann Ulf Risnes (vokal, gitar), Lars Lien (piano, trekkspill, kor), Eirik Øien og Daniel Børmark (bass, vokal, kor), og Dag Erik Oksvold og Freddy Bolsø på (trommer, kor). Risnes har skrevet mesteparten av gruppens låter og er gruppens eneste gjenværende originalmedlem. Tidligere bandmedlemmer er Baard Slagsvold (1988-2004), Øystein Hegge (1988-2005, 2010-2012) og Truls Waagø (2010-2013). 
Gruppa har holdt en lang rekke konserter og har gitt ut ti studioalbum. Låtene deres er ofte preget av akustiske instrumenter og flerstemt sang på trondheimsdialekt. «Soleplassland», «Klassebildet», «Hjertemedisin» og «Dørstokkmila» er noen av de best kjente sangene til Tre Små Kinesere.

Historie

Tre Små Kinesere ble opprettet i 1988 av Ulf Risnes  som hadde bakgrunn fra flere punkband fra Trondheim, og det var i det miljøet han traff Øystein Hegge og Baard Slagsvold. De spilte inn låten «Askeladden» i Gauldal Folkehøgskoles studio, og platen ble utgitt i mars. Tre Små Kinesere opptrådte for første gang på lanseringskonserten til Den akustiske gitarliga 4. mars 1988. Den første singelen, «Hei verden», kom året etter, da de også fikk platekontrakt og gav ut 365 fri i 1990. 
For sin andre plate Luftpalass fikk Tre Små Kinesere  Spellemannprisen 1991 i klassen «Pop». Plate nummer fire, Hjertemedisin, ga poptrioen Spellemannprisen 1994 i klassen «Gruppe».
Bandet ble oppløst i 2005 etter at Baard Slagsvold sluttet. 
Tre Små Kinesere holdt en liten gjenforeningskonsert på Den kinesiske mur i oktober 2007, i anledning av Oslo Reiselivskors 15-årsjubileum. I 2010 ble bandet gjenforent, nå med Truls Waagø på bass.
I 2011 kom platen I Live ut, et livealbum med de fleste av gruppas mest kjente låter.
Høsten 2012 ga Øystein Hegge seg, og ble erstattet av Lars Lien på tangenter og kor. Truls Waagø sluttet i januar 2013, og ble erstattet av Eirik Øien på bass og kor.